Murešas

Murešas (, ) – upė Rumunijoje ir Vengrijoje, kairysis Tisos intakas.

Upė prasideda centrinėje Rumunijoje, Rytiniuose Karpatuose, 850 m virš jūros lygio. Panonijos lyguma teka į vakarus. 22 km ilgio upės atkarpa eina Rumunijos-Vengrijos siena, paskutinius 50 km teka Vengrijos teritorija. Įteka į Tisą Segedo mieste.

Miestai – Tirgu-Murešas, Alba Julija, Deva, Aradas (Rumunija), Segedas (Vengrija).

Intakai – Tirnava, Ariešas.

Rumunijos upės
Vengrijos upės